阿MO做東廐副練時 已經同神童拍住上!
2024年04月29日 19:51
東網電視
更多新聞短片
今季開倉的巫偉傑,很早已經開始跟隨告東尼,而擔任東廐副練期間,阿Mo同告仔徒弟蔡明紹共事,每當蔡明紹騎完東廐馬,就係副練巫偉傑第一時間迎接騎者回來,兩人關係比得上告東尼師徒情。今季自立門戶的巫偉傑,在打穩陣腳後亦開始搵此位兄弟「埋班」,騎練4月初贏完「最多歡笑」之後再爆「加州德至」,近3駒合作兩度獲勝,今次巫廐再有兩駒交由蔡明紹操刀,各位要加倍留意。
第9場三班1200米的「加州德至」,上次落四班突然改變跑法放頭走,結果一放絕塵爆17倍獨贏,當晚此馬締1分09秒91,比起同晚三班頭馬「鈦易搵」時間更快,而且與亞軍「嘉應喝彩」雙雙彈甩對手,賽事水準有保證。自購馬納入正軌後有望保持升勢,今回「加州德至」重返三班只負119磅,排2檔起步有利,有力趁勇再贏。
第7場三班1200米,蔡明紹夥拍另一匹巫廐馬「康帝」出戰,此駒2月中初出雖敗,但賽後試足4課大閘兼拍跳,工夫相當積極。本身與「福逸」、「魅力寶駒」等同父,熱身一仗後除眼罩且排2檔靚位,成冷門值博。
蔡明紹今期尚夥拍第8場三班1650米的「本領非凡」力爭連捷,此匹羅廐馬剛戰落四班負頂磅兜出大外欄追贏,走勢凌厲,今次重返三班用王牌原裝配搭再跑勝途,又是神童蔡另一匹叫胡馬。